钦定古今图书集成/理学汇编/学行典/第241卷 > 金诚
## 钦定古今图书集成/理学汇编/学行典/第241卷 > 金诚

按《广东通志》：“金诚，字诚之，番隅之尺籍，系广州右卫
读书社学挥使。麻张最无赖，遇诸途，系之，诟曰：‘军馀
乃敢效儒生耶’？褫其衣，使薙草烈日中，稍缓则挞之。
诚泣曰：‘读书冀显扬，今且亏体辱亲矣’。张怒，逮其父，
窘辱之，父子相视不敢言，予张数金乃免。永乐丁酉，
诚领解首，明年登进士，授工部主事，寻转刑部。会张”
夺人货，逮至京师，命诚鞫问。张望见诚，一步九顿首，
诚笑迎之，言于堂官，释其罪。张造诚，诚执礼如平时，
张感泣归，以女妻诚子云。诚性易直，不事表暴。尝侍
文皇帝北巡，同行者视其举动，朝夕未尝失尺寸，盖
敦朴人也。正统初，以疾乞归。杜迹公门，怡情山水。有
诗集行于时。